Na osnovu člana 21a. Zakona o zaštiti ličnih podataka Bosne i Hercegovine („Službeni glasnik BiH“, broj: 49/06, 76/11 i 89/11), a u skladu sa Pedagoškim standardima i općim normativima za osnovni odgoj i obrazovanje i normativa radnog prostora, opreme, nastavnih sredstava i pomagala po predmetima za osnovne škole („Službene novine KS“ broj 30/18), Školski odbor JU OŠ „Mehmedalija Mak Dizdar“ na sjednici, održanoj dana 23.05.2019. godine, donosi,

**P R A V I L N I K**

**O VIDEO NADZORNOM SISTEMU**

**U JAVNOJ USTANOVI OSNOVNA ŠKOLA „ MEHMEDALIJA MAK DIZDAR“**

**I PREDMET PRAVILNIKA**

**Član 1.**

Ovim Pravilnikom o videonadzornom sistemu u JU OŠ „Mehmedalija Mak Dizdar“ (u daljnjem tekstu: Pravilnik) bliže se određuje uspostava, pravni osnov, svrha, upotreba videonadzornog sistema u prostorijama škole i u dvorištu škole i opseg podataka.

**II ZAKONSKI OKVIR**

**Član 2.**

Zakon o zaštiti ličnih podataka Bosne i Hercegovine, član 21. a predviđa uspostavu videonadzornog sistema.

**Član 3.**

U skladu sa Pedagoškim standardima i općim normativima za osnovni odgoj i obrazovanje i normativa radnog prostora, opreme nastavnih sredstava i učila po predmetima za osnovnu školu predviđena je uspostava odgovarajućeg vidoenadzornog sistema u osnovnim školama.

**III SVRHA VIDEONADZORNOG SISTEMA**

**Član 4.**

Svrha uspostavljanja videonadzornog sistema u JU OŠ „Mehmedalija Mak Dizdar“ jeste neophodna optimizacija sigurnosti učenika, radnika, roditelja i posjetioca školeu toku i nakon nastavnog procesa u prostoru škole i školskom dvorištu, prevencije vršnjačkog nasilja, kao i sigurnost objekta i imovine škole, sprečavanje protipravnih radnji usmjerenih prema imovini škole, od krađa, provala, oštećenja, uništenja i slično u periodu kada se ne izvodi nastavni proces (noćni sati, vikendi, neradni dani i blagdani, periodi godišnjih odmora).

**Član 5.**

Dozvoljena je upotreba videonadzornog sistema u smislu vođenja evidencija u skladu sa članom 43. Zakona o radu Federacije Bosne i Hercegovine.

**IV OPSEG PODATAKA VIDEONADZORA**

**Član 6.**

Videonadzorni sistem škole obuhvata:

a) unutrašnje kamere i vanjske kamere,

b) nadzorne kamere imaju IR noćno snimanje i osjetljive su na pokret,

c) uređaji za pohranu videozapisa deponuju i arhiviraju videozapise u trajanju minimalno mjesec dana.

**Član 7.**

(1) Unutrašnje kamere pokrivaju glavne koridore, hodnike i komunikacije unutar škole.

(2) Videonadzorni sistem is stava (1) ovoga člana koristi se u svrhe predviđene članom 4. ovoga Pravilnika.

**Član 8.**

Vanjske kamere pokrivaju prostor dvorišta škole, ulaza u školu i školsko dvorište i prostor školskog igrališta.

**Član 9.**

Na ulazu u školu i oko školskog dvorišta postavljaju se vidljivi znaci obavijesti: PAŽNJA OBJEKAT POD VIDEONADZOROM.

Znak na samom ulazu u školu sadrži i kontakt telefone preko kojih se mogu dobiti opće informacije o videonadzoru.

**V UPOTREBA PODATAKA**

**Član 10.**

Uređaji za snimanje (hard disc-ovi) i administrativni centar kontrole i obrade podataka nalazi se u uredu direktora škole, koji je kontrolor videonadzornih sistema škole.

Direktor škole može ovlastiti i drugog radnika škole, da imaju pristup videonadzornom sistemu (u realnom vremenu ili pristup arhivi podataka) u svojstvu obrađivača podataka, kada direktor nije prisutan u školi.

**Član 11.**

(1) Kontrolor videonadzornog sistema jeste direktor škole kao odgovorno lice.

(2) Kontrolor je odgovorno lice koje ima pristup monitoringu u realnom vremenu i arhivi videonadzora, te može slobodno da pristupa podacima i obrađuje podatke videonadzora u skladu sa članom 21.a Zakona o zaštiti ličnih podataka Bosne i Hercegovine.

(3) Podacima u smislu stava (2) ovoga člana ovlašteno lice iz stava (1) ovoga člana, ima u prostorijama škole ili putem IP veze sa druge lokacije ili mobilnog uređaja.

**Član 12.**

Pristup administraciji videonadzora, monitoringu i obradi podataka imaju i ovlaštene policijske agencije i ministarstva unutrašnjih poslova u Bosni i Hercegovini uz predočenje validnog naloga.

**Član 13.**

(1) Monitoring u realnom vremenu, u smislu obrade podataka, imaju i noćni /dnevni čuvari ili druga lica koja ovlasti direktor škole.

(2) Obradu podataka, u smislu navedenom u stavu (1) ovoga člana, nemaju drugi radnici škole koji imaju pristup prostoriji u kojoj se nalazi videonadzor.

**VI ZAŠTITA LIČNIH PODATAKA**

**Član 14.**

U skladu sa članom 21. a Zakona o zaštiti ličnih podataka Bosne i Hercegovineobezbjeđuje se zaštita i obrada ličnih podataka prikupljenih putem videonadzora:

a) Snimci pohranjeni putem videonadzora na određenom prostoru na osnovu kojih se može identificirati nosilac podataka predstavljaju zbirku ličnih podataka.

b) Kontrolor koji vrši videonadzor dužan je donijeti odluku koja će sadržavati pravila obrade s ciljem poštivanja prava na zaštitu privatnosti i ličnog života nosioca podataka, ako videonadzor nije propisan zakonom.

c) Kontrolor koji vrši videonadzor dužan je na vidnom mjestu istaći obavještenje o vršenju videonadzora i kontakt putem kojeg se mogu dobiti pojedinosti o videonadzoru

d) Direktor škole kao kontrolor, kao ni bilo koja druga osoba, ne smije koristiti podatke o osobama prikupljene videonadzornim sistemom zaštite izvan njihove zakonske namjene, a raspolaganje snimkama dopušteno je samo direktoru škole.

**Član 15.**

Evidencija nad zbirkom ličnih podataka u smislu tehničke izvedbe videonadzornog sistema (arhivski videozapisi) definiše se članom 13. Zakona o zaštiti ličnih podataka Bosne i Hercegovine.

Evidencija nad zbirkom ličnih podataka nalazi se kod direktora škole (kontrolora videonadzornog sistema).

**Član 16.**

Pravilnik podrazumijeva poštivanje člana 30. Zakona o radu u Federaciji Bosne i Hercegovine, koji se odnosi na postupanje sa ličnim podacima radnika.

**VII PRELAZNE I ZAVRŠNE ODREDBE**

**Član 17.**

Za tumačenje odredbi ovog Pravilnika nadležan je Školski odbor.

**Član 18.**

Ovaj Pravilnik stupa na snagu osmog dana od dana objavljivanja na oglasnoj ploči Škole.

Broj: 1013-01/2019.

Sarajevo,23.05.2019.

Predsjednik Školskog odbora

Tahmiščija Emir